《题钱伯玉南园小隐》
元代·成廷圭

君是钱王几叶孙，浮云富贵不须论。丈人屋上乌仍好，处士篱边菊尚存。

招隐辞章娱日月，表忠碑刻照乾坤。明当载酒来相觅，烂醉君家老瓦盆。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。